CELEX: 62020TN0121
Language: et
Date: 2020-02-21 00:00:00
Title: Kohtuasi T-121/20: 21. veebruaril 2020 esitatud hagi – IP versus komisjon

20.4.2020   
            
            
               ET
            
            
               Euroopa Liidu Teataja
            
            
               C 129/21
            
         
      21. veebruaril 2020 esitatud hagi – IP versus komisjon
      (Kohtuasi T-121/20)
      (2020/C 129/27)
      Kohtumenetluse keel: prantsuse
      
         Pooled
      
      
         Hageja: IP (esindajad: advokaadid L. Levi ja S. Rodrigues)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada käesoleva hagi vastuvõetavaks ja põhjendatuks;
               
            sellest tulenevalt:
      
                  —
               
               
                  tühistada vaidlustatud otsused;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Komisjoni 21. augusti 2019. aasta otsuse peale, millega hagejale määrati distsiplinaarkaristuseks tema teenistuslepingu ülesütlemine etteteatamistähtaega järgimata, esitatud hagi põhjendamiseks esitab hageja kolm väidet.
      
                  1.
               
               
                  Esimese väite kohaselt on rikutud hea halduse põhimõtet ja põhjendamiskohustust. Hageja väidab sellega seoses muu hulgas, et komisjon ei kohelnud teda õiglaselt, ei järginud hoolsuskohustust ega komisjonil lasuvat hoolitsemiskohustust. Hageja leiab, et komisjon oleks pidanud küsima teavet kriminaalmenetluse tulemuste kohta, mis hageja suhtes lõpetati, ning edastama saadud teabe distsiplinaarnõukogule, et viimane seda oma otsuses arvesse võtaks.
               
            
                  2.
               
               
                  Teise väite kohaselt on vaidlustatud otsuse ettevalmistavad aktid õigusvastased ning komisjon on teinud ilmsed hindamisvead. Hageja leiab muu hulgas, et vaidlustatud otsuse kahe ettevalmistava akti õigusvastasuse tõttu on vaidlustatud otsus õigusvastane.
               
            
                  3.
               
               
                  Kolmanda väite kohaselt on rikutud Euroopa Liidu ametnike personalieeskirjade X lisa artiklit 10, kuna esiteks ei ole hageja toimiku kõiki konkreetseid asjaolusid analüüsitud ning teiseks on karistuse kindlaks määramise aluseks olevaid kriteeriumeid ebaõigesti hinnatud või ebaproportsionaalselt kaalutud.